Rahvaleht, 16. juuli 1938    Reede õhtul jõudsid rongiga Haapsallu Põhjamaade haridusnädalast osavõtvad skandinaavlased, kes reede hommikul saabusid Tallinna. /…/ Pärast vastuvõttu jaamas ja 1905. a. kangelase Bernhard Laipmanni ausamba külastamist oli kuursaalis eine, kus külalisi  lühikese kõnega tervitas linnapea dr. Alver. Välismaalaste esimesi küsimusi Haapsallu jõudes oli, milline on veetemperatuur kraadide järgi. Kui kuuldi, et vesi on soe ligikaudu 25 kraadi, ruttasid paljud välismaalased kohe suplema. Norralased kurtsid, et nad kodumaal pole tänavu külma vee tõttu veel supelda saanudki. Pärast einet tutvuti Haapsalu koolidega, millest kõige rohkem huvi äratas kohalik rootsi eragümnaasium. Õhtul tutvuti kuurordiga; ka kohvikutes ja kuursaalis võis rootslasi ja soomlasi näha  soetamas tutvusi siin suvitavate omamaalastega. /…/